ПРЕГЛЕД ЧЛАНОВА КОЈИ СЕ МЕЊАЈУ И ДОДАЈУ

 (Одлука о Туристичкој организацији Ниш)

~~Члан 1.~~

~~(2)Туристичка организација као посебна организација обавља послове развоја туризма, промоције, очувања и заштите туристичких вредности на територији града Ниша.~~

(3)Туристичка организација послује у складу са прописима о јавним службама~~.~~

Члан 1.

(2)Туристичка организација Ниш обавља послове промоције и унапређења туризма, организације и реализације туристичке, информативне и промотивне делатности у циљу развоја, очувања и заштите туристичких вредности на територији Града Ниша.

(3)Туристичка организација послује у складу са прописима о јавним службама

и има својство правног лица.

~~Члан 3.~~

~~(1)~~Туристичка организација може образовати туристичко-информативне центре,без овлашћења да самостално ступају у правни промет.

Члан 3.

 (1)У име оснивача Града Ниша, оснивачка права врши Скупштина Града Ниша.

(2)Туристичка организација може образовати туристичко-информативне центре,без овлашћења да самостално ступају у правни промет.

Члан 3а

 Туристичка организација Ниш обавља послове:

1. промоције и развоја туризма на територији Града Ниша;
2. координирања активности и сарадње између привредних и других субјеката у туризму који непосредно и посредно делују на унапређењу развоја и промоцији туризма и на програмима едукације и усавршавања вештина запослених у туризму;
3. доношења годишњег програма и плана промотивних активности у складу са Стратегијским маркетинг планом, плановима и програмима ТОС-а;
4. обезбеђивања и унапређивања информативно-пропагандног материјала којим се промовишу туристичке вредности (штампане публикације, аудио и видео промотивни материјал, on line средства промоције-интернет презентација, друштвене мреже и пратеће дигиталне активности, сувенири итд);
5. прикупљања и објављивања информација о целокупној туристичкој понуди на својој територији, као и друге послове од значаја за промоцију туризма;
6. организовања и учешћа у организацији туристичких, научних, стручних, спортских, културних и других скупова и манифестација;
7. организовања туристичко-информативних центара (за прихват туриста, пружање бесплатних информација туристима, прикупљање података за потребе информисања туриста, упознавање туриста са квалитетом туристичке понуде, упознавање надлежних органа са притужбама туриста и др.);
8. управљача туристичког простора;
9. посредовања у пружању услуга у домаћој радиности и сеоском туристичком домаћинству;
10. подстицања реализације програма изградње туристичке инфраструктуре и уређења простора;
11. израде, учешћа у изради, као и реализације домаћих и међународних пројеката из области туризма,
12. припреме и прикупљања података, састављање упитника, анализа и других информација;
13. обезбеђивања туристичке сигнализације у сарадњи са надлежним органима;
14. друге активности у складу са законом, оснивачким актом и статутом.

~~Члан 6~~

 ~~Средства за обављање делатности туристичке организације обезбеђују се из боравишне таксе и буџета града на основу посебног програма, из поклона, донација и других прихода које оствари у складу са законом .~~

Члан 6.

 Средства за обављање делатности обезбеђују се:

* из прихода остварених обављањем делатности,
* из донација и поклона,
* из буџета оснивача,
* из буџета Републике Србије и
* из других извора у складу са законом.

~~Члан 7.~~

~~(2) Туристичка организација је дужна да управља, користи и располаже имовином у државној својини у складу са законом.~~

Члан 7.

 (2)Туристичка организација управља и користи имовину оснивача у складу са законом.

~~Члан 8.~~

Члан 8.

 (2)Чланове Управног и Надзорног одбора и директора именује и разрешава Скупштина Града Ниша, на период од четири године.

~~Члан 9~~

~~Управни одбор има седам чланова које именује и разрешава Скупштина града.~~

~~Три члана управног одбора предлажу запослени у туристичкој организацији, на начин утврђен стастутом.~~

~~Управни одбор туристичке организације именује се на четири године.~~

Члан 9.

Управни одбор има пет чланова, председника и четири члана.

Једног члана Управног одбора предлажу запослени на начин утврђен Статутом организације.

 Председника Управног одбора бирају чланови Управног одбора.

 Управни одбор доноси одлуке већином гласова од укупног броја чланова Управног одбора.

~~Члан 10.~~

 ~~Управни одбор:~~

~~1.доноси статут уз сагласност Скупштине града,~~

~~2.доноси годишњи план рада, финансијски план и извештај о раду уз сагласност~~

 ~~извршног органа града,~~

~~3.усваја годишњи обрачун,~~

~~4.израђује и предлаже Скупштини града програм развоја туризма,~~

~~5.одлучује о коришћењу средстава у складу са законом,~~

~~6.доноси одлуку о образовању туристичко-информативних центара,~~

~~7.доноси и друге одлуке у складу са законом и статутом.~~

Члан 10.

Управни одбор:

1.доноси статут,

2.доноси пословник о свом раду,

3.усваја годишњи програм рада са финансијским планом,

4.усваја годишњи извештај о пословању и завршни рачун,

5.доноси одлуку о образовању туристичко - информативних центара,

6.обавља и друге послове утврђене законом и статутом.

 Акта из тачке 1.,3.,4., доносе се уз сагласност Скупштине Града.

~~Члан 11.~~

 ~~Надзорни одбор има председника и два члана.~~

~~Председника и чланове надзорног одбора именује и разрешава Скупштина града. Једног члана надзорног одбора предлажу запослени на начин утврђен статутом.~~

~~Чланови надзорног одбора именују се на четири године.~~

Члан 11.

Надзорни одбор има три члана, председника и два члана.

Једног члана Надзорног одбора предлажу запослени на начин утврђен Статутом организације.

Председника Надзорног одбора бирају чланови Надзорног одбора.

Надзорни одбор доноси одлуке већином гласова од укупног броја чланова Надзорног одбора.

Члан 11а

 Надзорни одбор врши надзор над пословањем, прегледа извештај о пословању и завршни рачун и утврђује да ли су сачињени у складу са прописима, доноси пословник о свом раду и врши друге послове у складу са законом и статутом.

~~Члан 12.~~

 ~~Директор туристичке организације води пословање организације, представља и заступа организацију, стара се о законитости рада и одговара за законитост рада организације, извршава одлуке управног одбора, доноси акт о систематизацији уз сагласност извршног органа града и врши друге послове утврђене законом и статутом.~~

~~Директора туристичке организације именује и разрешава Скупштина града. Директор туристичке организације именује се на четири године.~~

Члан 12.

 Директор представља и заступа туристичку организацију, организује и руководи радом туристичке организације, доноси правилник о организацији и систематизацији послова, предлаже акте које доноси Управни одбор, извршава одлуке Управног одбора и предузима мере за њихово спровођење, стара се о законитости рада, одговара за коришћење и располагање имовином и врши друге послове утврђене законом и статутом.

 Директор Туристичке организације Ниш мора да поседује:

1) стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;

2) радно искуство од четири године, од чега најмање две године на руководећим пословима;

3) активно знање страног језика који је обухваћен наставним планом и програмом министарства надлежног за послове просвете.

~~Члан 13.~~

 У погледу права, обавеза и одговорности запослених у туристичкој организацији примењују се прописи ~~којима се уређују радни односи у државним органима.~~

Члан 13.

 У погледу права, обавеза и одговорности запослених у туристичкој организацији

примењују се прописи који се односе на установе из области јавних служби.

 Члан 13.нови члан

 Управни и Надзорни одбор настављају са радом до именовања новог Управног и Надзорног одбора у складу са овом одлуком.

 Чланове Управног и Надзорног одбора именоваће оснивач у року од 60 дана од дана ступања на снагу.

 Туристичка организација Ниш је дужна да усклади Статут и друга акта са овом одлуком у року од 30 дана од дана ступања на снагу.

 Члан 14.нови члан

 Овлашћује се Служба за послове Скупштине Града да сачини и објави пречишћени текст Одлуке о Туристичкој организацији Ниш.

 Члан 15.

 Ова одлука ступа на снагу осмог дана од дана објављивања у ''Службеном листу града Ниша''.